title: Директива 1999/105/ЕО на Съвета от 22 декември 1999 година относно търговията с горски репродуктивен материал

text:
Важна правна забележка

|

31999L0105

Официален вестник n° L 011 , 15/01/2000 стр. 0017 - 0040 специално чешко издание глава 3 том 28 стр. 148  - 171 специално испанско издание глава 3 том 28 стр. 148  - 171 специално унгарско издание глава 3 том 28 стр. 148  - 171 специално литвийско издание глава 3 том 28 стр. 148  - 171 LV.ES глава 3 том 28 стр. 148  - 171 MT.ES глава 3 том 28 стр. 148  - 171 PL.ES глава 3 том 28 стр. 148  - 171 SK.ES глава 3 том 28 стр. 148  - 171 специално словенско издание глава 3 том 28 стр. 148  - 171

		19991222Директива 1999/105/ЕО на Съветаот 22 декември 1999 годинаотносно търговията с горски репродуктивен материалСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) Директива 66/404/ЕИО на Съвета от 14 юни 1966 г. относно търговията с горски репродуктивен материал [4] и Директива 71/161/ЕИО на Съвета от 30 март 1971 г. относно стандартите за външно качество на горския репродуктивен материал, търгуван в рамките на Общността [5], са неколкократно съществено изменени; тъй като предстои да бъдат направени още значителни изменения, в интерес на по-голямата яснота тези директиви следва да бъдат обединени и преработени;(2) Горите покриват голяма площ от територията на Общността и имат многофункционална роля на базата на техните социални, икономически, екологични и културни функции; налице е необходимост от специфични подходи и действия за различните видове гори, които да отчитат широкия диапазон от природни, социални, икономически и културни условия в горите на Общността; както подновяването на старите насаждения в тези гори, така и залесяването с нови дървета изискват устойчиво управление на горите, съобразено със Стратегията за горите на Европейския съюз, определена в Решение на Съвета от 15 декември 1998 година [6];(3) Горският репродуктивен материал на дървесните видове и изкуствените хибридни сортове, които са важни за целите на лесовъдството, следва да е генетически подходящ за различните теренни условия и с високо качество; преобразуването и подобряването на биоразнообразието на горите, включително генетичното многообразие на дърветата, е от съществено значение за устойчивото им управление;(4) По отношение здравето на растенията, хармонизираните условия трябва да са съобразени с Директива 77/93/ЕИО на Съвета от 21 декември 1976 г. за предпазните мерки срещу въвеждането в държавите-членки на вредители по растенията и растителните продукти организми и срещу тяхното разпространение в Общността [7];(5) Изследванията в лесовъдството показват, че ако целта е горите да бъдат с висока стойност, включително аспектите на устойчивостта, адаптивността, съпротивителната способност, продуктивността и многообразието, е необходимо да се използва репродуктивен материал, който е генетично и фенотипно подходящ за терена и с високо качество; семената в лесовъдството следва, когато това е целесъобразно, да отговарят на определени стандарти за външно качество;(6) В контекста на консолидирането на вътрешния пазар е необходимо да бъдат премахнати всички реални или потенциални прегради пред търговията, които могат да затруднят свободното движение на горски репродуктивен материал в рамките на Общността; в интерес на всички държави-членки е да бъдат въведени правила на Общността, които налагат най-високите възможни стандарти;(7) Правилата на Общността следва да се отнасят за фенотипните и генетични характеристики на семената и растенията, както и за външното качество на горския репродуктивен материал;(8) Тези правила следва да важат за предлагането на пазарите както на другите държави-членки, така и на вътрешните пазари;(9) Тези правила следва да са съобразени с практическите нужди и да се прилагат само за онези видове и изкуствени хибридни сортове, които са важни за целите на лесовъдството в цялата Общност или в отделни части от нея;(10) В някои държави-членки използването на горски репродуктивен материал от категорията "от идентифициран източник", който не е одобрен за предлагане на пазара съгласно Директива 66/404/ЕИО, е традиционно, съвместимо с климатичните условия и крайно необходимо за целите на лесовъдството, поради което е целесъобразно такъв материал да бъде одобряван за предлагане на пазарите на държавите-членки, които желаят това; въпреки това не е целесъобразно предлагането на пазара на такъв материал да бъде принудително налагано на крайния потребител във всички държави-членки;(11) Някои райони в Общността, като районите на Алпите, на Средиземноморието и на северните райони, имат специфични климатични условия или уязвими теренни условия, които оправдават налагането на някои конкретни изисквания спрямо външното качество на горския репродуктивен материал на някои видове;(12) Съгласно приетата в Лисабон обща декларация на третата конференция на министрите за опазване на горите в Европа, за целите на повторното залесяване на стари и залесяването на нови площи следва да се предпочитат местни видове и видове с местен произход, които са добре приспособени към теренните условия;(13) Репродуктивният материал, предназначен за износ или за реекспорт за трети страни, не следва да бъде обект на предвидените по силата на настоящата директива мерки;(14) По отношение на репродуктивния материал за Общността, одобрението на базовия източник и впоследствие демаркирането на районите на произход са от съществено значение при селекционирането; държавите-членки следва да прилагат еднакви правила, които да поставят изискване за покриване на възможно най-високите стандарти за целите на одобрението на базовия източник; на пазара следва да се пуска само репродуктивен материал, получен от такъв източник;(15) Генетично модифициран горски репродуктивен материал не следва да се пуска на пазара, освен ако е безопасен за човешкото здраве и за околната среда;(16) За горски репродуктивен материал, съдържащ генетично модифицирани организми, следва да се извършва оценка на риска за околната среда; следователно Комисията следва да представи на Съвета предложение за регламент, който да гарантира процедурите за извършването на такъв анализ на риска за околната среда и за останалите елементи от него, включително процедурата на издаване на разрешително, да съответстват на определените в Директива 90/220/ЕИО на Съвета от 23 април 1990 г. относно съзнателното разпространение в околната среда на генетично модифицирани организми [8]; до влизането в сила на подобен регламент следва да се прилага Директива 90/220/ЕИО;(17) Репродуктивният материал, който отговаря на изискванията на настоящата директива, не подлежи на други ограничения по отношение на предлагането му на пазара, освен предвидените в настоящата директива;(18) Въпреки това на държавите-членки следва да се разреши да предвидят на тяхна територия да се пускат на пазара само такива части от растения и посадъчен материал, които отговарят на определените стандарти;(19) На държавите-членки следва да се разреши да налагат допълнителни или по-строги изисквания за даването на одобрение за базов източник, произведен на тяхна територия;(20) Държавите-членки следва да съставят списъци на районите на произход, като определят, когато това е известно, произхода на базовия източник; държавите-членки следва да изготвят карти, които да отразяват границите на районите на произход;(21) Държавите-членки следва да съставят национални регистри на одобрения на тяхна територия базов източник; всяка държава-членка следва да изготви обобщения на националния регистър под формата на национален списък;(22) На базата на тези национални списъци Комисията прави публикация в Общността;(23) След събирането на семената официалните органи издават сертификат за идентификация за целия репродуктивен материал, получен от одобрен базов източник;(24) Необходимо е да се гарантира, че освен че притежава необходимото фенотипно или генетично качество, репродуктивният материал, предназначен за предлагане на пазара или пуснат пазара, е подходящо обозначен от вдигането му до доставянето му на крайния потребител;(25) Освен това следва да бъдат въведени отделни стандарти на Общността за резници, а където е целесъобразно — и за фиданки от тополи;(26) Семената следва да се търгуват единствено ако отговарят на определени стандарти за качество и ако се предлагат в херметически затворени пакети;(27) За да се гарантира, че при търговията са спазени изискванията за фенотипното или генетично качество, правилното обозначение и стандартите за външно качество, държавите-членки трябва задължително да предвидят подходящи контролни мерки;(28) Репродуктивният материал, който отговаря на тези изисквания, трябва да подлежи само на онези ограничения по отношение на търговията, които са предвидени в правила на Общността; при определени обстоятелства държавите-членки следва да могат да забранят търгуването за крайни потребители на горски репродуктивен материал, който е неподходящ за използване на тяхна територия;(29) В периоди на временни затруднения с набавянето на определени видове репродуктивен материал, който отговаря на принципите на настоящата директива, при определени условия следва временно да се одобри репродуктивен материал, който отговаря на по-занижени изисквания;(30) Горски репродуктивен материал от трети страни не следва да се търгува в Общността, освен когато за него се дават същите гаранции по отношение на одобрението на базовия източник, от който той е получен, и на мерките, взети при неговото производство, каквито се дават за горския репродуктивен материал, произведен в Общността; когато се пуска на пазарите в рамките на Общността, вносният горски репродуктивен материал следва да се придружава от сертификат за идентификация или от официален сертификат, издаден от страната на произхода му, както и документация, в която трябва да има подробни данни за всички предназначени за износ партиди;(31) При определени условия дадена държава-членка следва да бъде освободена изцяло или частично от разпоредбите на настоящата директива по отношение на някои дървесни видове;(32) Желателно е да се организират временни експерименти, с цел да се потърсят по-добри алтернативи на някои от разпоредбите, установени в настоящата директива;(33) Следва да се въведат мерки за контрол на Общността, с които да се осигури еднаквото прилагане във всички държави-членки на изискванията и условията, определени в настоящата директива;(34) Техническите корекции по приложенията следва по същество да бъдат улеснени с помощта на една по-експедитивна процедура;(35) Необходимите мерки за изпълнението на настоящата директива следва да бъдат приети съгласно Решение 1999/468/ЕО на Съвета за определянето на процедурите за упражняването на изпълнителните правомощия, предоставени на Комисията [9];(36) В Договора за присъединяване на Република Финландия и на Кралство Швеция от 1994 година на тези две страни беше предоставен преходен период до 31 декември 1999 година за прилагането на Директива 66/404/ЕИО, а на Република Финландия също и за прилагане на Директива 71/161/ЕИО; този преходен период следва да бъде удължен, за да се позволи на гореспоменатите страни да запазят своите национални схеми най-късно до датата на прилагане на настоящата директива,ПРИЕ НАСТОЯЩАТА ДИРЕКТИВА:Член 1Настоящата директива се прилага при производството с оглед търговия и търговия с горски репродуктивен материал в рамките на Общността.Член 2По смисъла на настоящата директива се използват следните термини и/или класификации:a) "горски репродуктивен материал":репродуктивен материал от тези видове дървета и техните изкуствени хибриди, които са важни за целите на горското стопанство в Общността, изцяло или отчасти, и по-специално включените в списъка в приложение 1;б) репродуктивен материал означава едно от следните:i) генеративна единица:шишарки, съплодия, семена и плодове, предназначени за производство на посадъчен материал;ii) части от растения:листни, стъблени и коренови резници, експланти или зародиши за микроразмножаване, пъпки, отводки, корени, филизи, секции и други части от растения, предназначени за производство на посадъчен материал;iii) посадъчен материал:растения, получени от семена, плодове или части от растения, или фиданки, израснали в резултат на естествено възобновяване;в) "базов източник" означава едно от посочените:i) източник на посевен материал:дървета в района, от който се събират семената;ii) насаждение за семепроизводствоочертана популация на дървета със задоволително еднороден състав;iii) семепроизводствена градина:горска култура, създадена от селекционирани клонове или семенни фиданки от потомства на фамилии, изолирани или поддържани по такъв начин, че да се избегне или намали опрашването от нежелани източници и да се получат многократни, богати и лесни за прибиране семенни реколти;iv) родители на фамилия:дървета, които се използват за получаване на потомство чрез контролирано и свободно опрашване на един определен майчин родител с прашец от един родител (пълен сиб) или няколко определени или неопределени родители (полусиб);v) клон:група дървета (копия), първоначално произведени от едно дърво (майка) посредством вегетативно размножаване чрез резници, експланти, зародиши, присадки, отводки или чрез разделяне;vi) клонова колекция:смес от идентифицирани клонове в определени пропорции;г) "автохтонен и местен" означава едно от следните:i) автохтонно насаждение за семепроизводство или източник на посевен материал:автохтонно насаждение за семепроизводство или източник на посевен материал са тези, които непрекъснато са се възпроизвеждали чрез естествено възобновяване; изкуствено те могат да се възпроизвеждат от репродуктивен материал, произхождащ от същата популация или от автохтонни насаждения за семепроизводство или източници на посевен материал в близко съседство;ii) местно насаждение за семепроизводство или източник на посевен материал:местно насаждение за семепроизводство или източник на посевен материал е автохтонно насаждение за семепроизводство или източник, или е насаждение за семепроизводство или източник, произведен изкуствено от семена, които произлизат от същия район на произход;д) "произход":по отношение на автохтонни насаждения за семепроизводство или източници на посевен материал, произходът е мястото, където растат дърветата. По отношение на неавтохтонни насаждения за семепроизводство или източници на посевен материал, произходът е мястото, от което първоначално са въведени семената или растенията. Произходът на насаждението за семепроизводство или източникът на семена може да бъде неизвестен;е) "място на произход":мястото, където растат насажденията за семепроизводство;ж) "район на произход":по отношение на видове и подвидове е район (площ) или група от райони (площи) със задоволително еднородни екологични условия, където се намират насаждения за семепроизводство или източници на посевен материал, сходни по фенотип и генетични характеристики, като по необходимост се взема предвид и надморската височина;з) "производство":производството включва всички етапи на генерирането на семенна единица, конверсията от семенната единица в семена и отглеждане на посадъчен материал от семена и от части от растения;и) "търговия":излагане с цел продажба, предлагане с цел продажба, продажба или доставка на друго лице, включително доставка по договор за обслужване;й) "доставчик":всяко физическо или юридическо лице, професионално ангажирано с търговия или внос на горски репродуктивен материал;к) "официален орган":i) орган, създаден или определен от държавата-членка, контролиран от правителството и отговарящ за въпросите, свързани с контрола върху търговията и/или качеството на горския репродуктивен материал;ii) всеки държавен орган, създаден:- на национално ниво или- на регионално ниво, под контрола на националните органи, в рамките на конституционните изисквания на съответната държава-членка.Горепосочените органи могат, в съответствие с националното законодателство, да възлагат задачи, предвидени в настоящата директива, за изпълнение, под техен контрол и надзор, на юридическo лице, субект на публичното или частното право, което съгласно своя законно приет устав е натоварено изключително с извършването на специфични обществени дейности, при условие че такова лице и членовете му нямат личен интерес от резултатите от предприетите от тях мерки.В допълнение, в съответствие с процедурата по член 26, параграф 2, друго юридическо лице, създадено от името на лицето, посочено в точка i), което оперира под контрол и надзор на такова лице може да бъде одобрено, при условие че такова лице и членовете му нямат личен интерес от резултатите от предприетите от тях меркиДържавите-членки уведомяват Комисията за официалните отговорни органи. Комисията предоставя информацията на другите държави-членки;л) горският репродуктивен материал е разделен на следните категории:i) "идентифициран":репродуктивен материал, добит от базов източник — източник на посевен материал или насаждение за семепроизводство, разположени в определен район на произход съгласно изискванията, посочени в приложение II;ii) "селекциониран":репродуктивен материал, добит от базов източник — насаждение за семепроизводство, разположен в определен район на произход, селекциониран по фенотип на ниво популация съгласно изискванията, посочени в приложение III;iii) "окачествен":репродуктивен материал, добит от базов източник — семепроизводствена градина, родители на фамилии, клон и клонова колекция, чиито съставки са селекционирани по фенотип на индивидуално ниво съгласно изискванията, посочени в приложение V, за производство и търговия на горски репродуктивни материали. Провеждане или приключване на изпитване не е задължително.iv) "изпитван":репродуктивен материал, добит от базов източник — насаждение за семепроизводство, семепроизводствена градина, родители на фамилии, клон и клонова колекция с доказано превъзходство чрез сравнителни потомствени опити или генетическа оценка на компонентите на базовия източник. Този материал отговаря на изискванията, посочени в приложение V.Член 31. Списъкът на видовете и изкуствените хибриди в приложение I може да бъде изменен в съответствие с процедурата, посочена в член 26, параграф 3.2. Относно отделни видове и изкуствени хибриди, които не са обект на мерките, съдържащи се в настоящата директива, държавите-членки могат на своята територия да прилагат тези или по-малко строги мерки.3. Мерките, съдържащи се в настоящата директива, не се отнасят до горски репродуктивен материал под формата на посадъчен материал или части от растения, който е предназначен изрично за цели различни от лесовъдството.В тези случаи материалът се придружава от етикет или друг документ, който се изисква в Общността или от разпоредбите на националното законодателство, отнасящи се до такъв вид материал за съответните цели. При отсъствието на такива разпоредби, в случаите когато доставчикът работи както с материали, предназначени за лесовъдството, така и с такива за други цели, последните се придружават от етикет или друг документ със следния текст:"Не е предназначен за лесовъдни цели".4. Съдържащите се в настоящата директива мерки не се отнасят до горски репродуктивен материал, който е изрично предназначен за износ или реекспорт за трети страни.Член 41. Държавите-членки установяват изискването само одобрен базов източник да се използва за производството на репродуктивен горски материал, предназначен за търговия.2. Базов източник може да се одобрява само от:а) официални органи, ако те отговарят на изискванията, посочени съответно в приложения II, III, IV и V към настоящата директива;б) позоваване на единица, известна като "единица за одобряване". Всички единици за одобряване се идентифицират с уникален регистрационен номер.3. Държавите-членки вземат мерки относно следното:а) одобрението се отменя, ако престанат да се спазват изискванията на настоящата директива;б) след одобряването базовият източник за производството на репродуктивен материал в категориите "селекциониран", "окачествен" и "изпитван" се подлага на периодични проверки.4. С цел консервацията на растителен генетичен ресурс, използван в лесовъдството, съгласно специфичните условия, които се определят в съответствие с процедурата, предвидена в член 26, параграф 3, като се вземат предвид развитието на консервацията in situ и устойчивото използване на растителен генетичен ресурс чрез отглеждане и търговия на горски репродуктивен материал с произход, естествено пригоден за местните и регионалните условия и застрашен от генетична ерозия, държавите-членки могат да се отклоняват от изискванията, посочени в параграф 2 и приложения II, III, IV и V дотолкова, доколкото специфичните условия са установени в съответствие с процедурата, определена в член 26, параграф 3.5. Държавите-членки могат да одобряват за максимален период от десет години, на цялата си територия или част от нея, базов източник за производство на изпитван репродуктивен материал, когато предварителните резултати на генетичната оценка или сравнителния анализ, посочен в приложение V, дават основания да се приеме, че след приключването на тестовете базовият източник отговаря на изискванията за одобрение съгласно настоящата директива.Член 51. Ако базовият източник, посочен в член 4, параграф 1, се състои от генетично модифициран организъм по смисъла на член 2, точки 1 и 2 от Директива 90/220/ЕИО, този източник се приема само при условие че е безопасен за човешкото здраве и околната среда.2. В случая на генетично модифициран базов източник, посочен в параграф 1:а) се извършва оценка на риска за околната среда, съответстващ на изискванията на Директива 90/220/ЕИО;б) процедурите, които гарантират, че екологичната оценка на риска и други съответстващи елементи отговарят изцяло на изискванията на Директива 90/220/ЕИО, се въвеждат по предложение на Комисията в регламент на Европейския парламент и на Съвета въз основа на съответното правно основание в Договора. Докато този регламент не влезе в сила, генетично модифициран базов източник се приема за вписване в национален регистър съгласно член 10 от настоящата директива, след като бъде разрешен в съответствие с Директива 90/220/ЕИО;в) членове 11—18 от Директива 90/220/ЕИО не се прилагат повече по отношение на генетично модифициран базов източник, разрешен в съответствие с регламента, посочен в буква б);г) техническите и научни аспекти при въвеждането на оценката на риска за околната среда се уточняват в съответствие с процедурата, посочена в член 26, параграф 3.Член 61. Държавите-членки вземат мерки репродуктивен горски материал да се получава от базов източник по начините, посочени в букви от a) до г):а) материал от видовете, включени в списъка в приложение I, се търгува само ако принадлежи към категориите "идентифициран", "селекциониран", "окачествен" или "изпитван" и отговаря на съответните изисквания, посочени в приложения II, III, IV и V;б) материал от изкуствените хибриди от списъка в приложение I се търгува само ако принадлежи към категориите "селекциониран", "окачествен" или "изпитван", и съответно отговаря на изискванията, посочени в приложения III, IV и V;в) материал от видовете и изкуствените хибриди от списъка в приложение I, които са вегетативно репродуцирани, се търгува само ако принадлежи към категориите "селекциониран", "окачествен" и "изпитван", и съответно отговаря на изискванията, посочени в приложения III, IV и V. Репродуктивен материал от категорията "селекциониран" може да се търгува само ако е масово произведен от семена;г) материал от видовете и изкуствените хибриди от списъка в приложение I, който се състои напълно или частично от генетично модифицирани организми, се търгува само ако принадлежи към категорията "изпитван" и съответно отговаря на изискванията от приложение V.2. Категориите, в съответствие с които репродуктивен материал, получен от различни видове базов източник, може да се търгува, са посочени в таблицата, дадена в приложение VI.3. Горски репродуктивен материал от видовете и изкуствените хибриди от списъка в приложение I може да се търгува само ако отговаря на съответните изисквания, посочени в приложение VII.Части от растения и посадъчен материал могат да се предлагат на пазара само ако отговарят на изискванията на възприетите международни стандарти, след като тези стандарти са одобрени съгласно процедурата, предвидена в член 26, параграф 3.4. Държавите-членки вземат мерки доставчиците на горски репродуктивен материал да бъдат официално регистрирани. Отговорните органи могат да изискват от доставчици, които вече са регистрирани съгласно Директива 77/93/ЕИО, да се регистрират съгласно изискванията на настоящата директива. Независимо от това такива доставчици спазват условията на настоящата директива.5. Независимо от разпоредбите на параграф 1 държавите-членки могат да разрешават доставчици на собствената си територия да пускат на пазара съответните количества от:а) горски репродуктивен материал за тестове, научни цели, селекция или генетична консервация, иб) семенни единици, за които ясно е посочено, че не са предназначени за нуждите на лесовъдството.6. Условията, при които държавите-членки могат да предоставят разрешенията на доставчиците, посочени в параграф 5, могат да се определят в съответствие с процедурата, посочена в член 26, параграф 3.7. Без да се засягат изискванията на параграф 1 и в случаите, когато репродуктивният материал е получен от базов източник, който не отговаря на всички условия на съответната категория, посочени в параграф 1, държавите-членки могат да разрешават търговията с този материал при условия, определени в съответствие с процедурата, предвидена в член 26, параграф 3.8. Специални разпоредби могат да бъдат предвидени в съответствие с процедурата, посочена в член 26, параграф 3, за регулиране на дейности, свързани с търговията с горски репродуктивен материал, подходящ за биологично производство.Член 7По отношение на условията, посочени в приложения от II до V и VII, държавите-членки могат да налагат допълнителни или по-строги изисквания за одобряване на базов източник и производство на горски репродуктивен материал на своята територия.Член 8На своята територия държавите-членки могат да налагат ограничения при одобряването на базов източник, предназначен за производството на горски репродуктивен материал в категорията "идентифициран".Член 91. При базов източник за производство на репродуктивен материал от категориите "идентифициран" и "селекциониран" държавите-членки очертават границите на районите на произход за съответните видове.2. Държавите-членки изработват и отпечатват карти с нанесени граници на районите на произход. Тези карти се изпращат на Комисията и на държавите-членки.Член 101. Всяка държава-членка създава национален регистър на базов източник от различните видове, одобрен на нейната територия. В националния регистър се вписват подробни данни за всяка одобрена единица, заедно с нейния уникален регистрационен номер.2. Всяка държава-членка подготвя извлечение от националния регистър под формата на национален списък, който се предоставя по молба на Комисията и на другите държави-членки. Националният списък се предоставя в еднаква форма за всяка одобрена единица. За категориите "идентифициран" и "селекциониран" се допуска обобщена справка за базов източник въз основа на районите на произход. Посочват се следните данни:а) ботаническо наименование;б) категория;в) предназначение;г) вид базов източник;д) регистрационен номер или по целесъобразност обобщена справка, или идентификационен код на района на произход;е) местоположение: кратко наименование или — ако е уместно — едно от следните описания на подробностите:i) при категорията "идентифициран" — район на произход и обхват на географската ширина и дължина;ii) при категорията "селекциониран" — район на произход и географското положение, определено от ширината и дължината, или обхвата на ширината и дължината;iii) при категорията "окачествен" — точното географско положение на мястото (местата), където се отглежда базовият източник;iv) при категорията "изпитван" — точното географско положение на мястото (местата), където се отглежда базовият източник;ж) надморска височина или обхват на височината;з) площ: размер на източник/ци на семена, насаждение/я за семепроизводство или семепроизводствена/и градина/и;и) произход: посочва се дали базовият източник е автохтонен/местен, неавтохтонен/неместен или от неизвестен произход. При неавтохтонен/неместен базов източник произходът, ако е известен, се посочва;й) при материал от категорията "изпитван" се посочва дали е генетично модифициран.3. Формата на тези национални списъци може да се определи в съответствие с процедурата, посочена в член 26, параграф 2.Член 111. На базата на националните списъци, предоставени от всички държави-членки, Комисията може да публикува списък със заглавие: "Списък на Общността на одобрените базови източници за производство на горски репродуктивен материал".2. Списъкът на Общността включва данните, определени в националните списъци, посочени в член 10, параграф 2, и отразява района на използването и разрешенията или ограниченията, наложени съгласно член 8, член 17 или член 20.Член 121. След прибирането на реколтата официалните органи издават сертификат за идентификация с уникален регистрационен номер за целия репродуктивен материал, произведен от одобрен базов източник, съдържащ съответната информация, както е посочено в приложение VIII.2. Когато държава-членка предприеме последващо вегетативно размножаване в съответствие с член 13, параграф 2, се издава нов сертификат за идентификация.3. Когато се извършва смесване в съответствие с буквa a), б), в) или д) от член 13, параграф 3, държавите-членки осигуряват възможността за идентифициране на регистрационните номера на компонентите на смесите и издаване на нов сертификат за идентификация или друг документ, в който се идентифицира сместа.Член 131. Репродуктивният материал през всичките фази на производството се държи отделно, с позоваване на отделни одобрени единици. Всяка партида репродуктивен материал се идентифицира по следния начин:а) код и номер на сертификата за идентификация;б) ботанично наименование;в) категория;г) предназначение;д) вид базов източник;е) регистрационен номер или идентификационен код на района на произход;ж) район на произход — за репродуктивен материал от категориите "идентифициран" или "селекциониран", или друг репродуктивен материал, ако е уместно;з) при необходимост — дали произходът на материала е автохтонен или местен, неавтохтонен или неместен, или неизвестен;и) при семенни единици — годината на узряване;й) възраст и вид на посадъчен материал от разсад или резници, независимо дали са подрязани, транспланти или са в контейнери;к) дали е генетично модифициран.2. Без да засягат разпоредбите на параграф 1 от настоящия член и на член 6, параграф 1, буква в), държавите-членки могат да предвидят последващо вегетативно размножаване на отделна одобрена единица в категориите "селекциониран", "окачествен" или "изпитван". В тези случаи материалът се съхранява отделно и съответно ще се идентифицира.3. Без да засягат разпоредбите на параграф 1, държавите-членки могат да предвидят:а) в отделен район на произход — смесване на репродуктивен материал, получен от две или повече одобрени единици в категориите "идентифициран" или "селекциониран";б) при смесване на репродуктивен материал от източници на посевен материал и насаждения за семепроизводство в категорията "идентифициран" в отделен район на произход — новата комбинирана партида да се сертифицира като "репродуктивен материал, получен от източник на посевен материал";в) при смесване на репродуктивен материал, получен от неавтохтонен или неместен базов източник, с този от базов източник с неизвестен произход — новата комбинирана партида да се сертифицира като "с неизвестен произход";г) при смесване в съответствие с буква a), б) или, в) — идентификационният код на района на произход да може да се замести с регистрационен номер, съгласно параграф 1, буква е);д) смесване на репродуктивен материал, получен от отделна одобрена единица от различни години на реколтата;е) при смесване в съответствие с буква д) да се вписват годините на реколтата и процентното съдържание на материала от всяка година.Член 141. Репродуктивен материал може да се търгува само на партиди, които отговарят на условията на член 13 и се придружават от етикет или друг документ от доставчика ("етикет или документ на доставчика"), който освен информацията, изисквана съгласно член 13, съдържа следната информация:а) номера/та на сертификата/ите за идентификация, издаден/и съгласно член 12, или позоваване на друг наличен документ съгласно член 12, параграф 3;б) името на доставчика;в) доставените количества;г) в случай на репродуктивен материал от категорията "изпитван", когато базовият източник е одобрен съгласно член 4, параграф 5 — думите "временно одобрен";д) дали материалът е вегетативно размножен.2. При семената етикетът или документът на доставчика, посочен в параграф 1, включва също следната допълнителна информация, получена, доколкото е възможно, с помощта на възприетите международни методи:а) чистота: процентно съдържание в теглото на чисто семе, други семенни и инертни материали в продукта, предлаган на пазара като партида от семена;б) процент на поникването в чистото семе или — когато оценката на този процент е невъзможна или неприложима на практика — процент на жизнеспособността, оценен чрез позоваване към специфичен метод;в) теглото на 1000 чисти семена;г) броя на семената, които могат да поникнат, на килограм продукт, предлаган на пазара като семена; или там, където оценката на броя на тези семена е невъзможна или неприложима на практика — броя на жизнеспособните семена на килограм.3. За да се ускори предлагането на семената от текущата реколта, независимо от факта, че още не е привършила проверката по отношение на поникването съгласно параграф 2, буква б), държавите-членки могат да разрешават продажба до първия купувач. Спазването на условията, посочени в параграф 2, букви б) и г), се потвърждава от доставчика в най-кратки срокове.4. Изискванията, посочени в параграф 2, букви б) и г), не се прилагат при малки количества семена. Количествата и условията могат да се определят в съответствие с процедурата, посочена в член 26, параграф 2.5. При Populus spp. части от растения се предлагат на пазара само ако в етикета или документа на доставчика е посочен номерът от класификатора на ЕО съгласно част В, точка 2, буква б) от приложение VII.6. Ако при всяка една категория горски репродуктивен материал се използват цветни етикети или документи, цветът на етикета или документа на доставчика е жълт за "идентифициран" репродуктивен материал, зелен за "селекциониран" репродуктивен материал, розов за "окачествен" репродуктивен материал и син за "изпитван" репродуктивен материал.7. В случай на горски репродуктивен материал, получен от базов източник, който се състои от генетично модифициран организъм, всички етикети или документи за тези партиди, официални или неофициални, съдържат ясно обозначение на този факт.Член 15Семенни единици се предлагат на пазара само в запечатани пакети. Начинът на запечатването не позволява повторно да се предлагат вече разпечатани пакети.Член 161. Чрез официална система за контрол, създадена или одобрена от тях, държавите-членки обезпечават ясната идентификация на репродуктивен материал от отделни одобрени единици или партиди през целия процес от събирането до доставката до краен потребител. Регистрираните доставчици подлежат на редовни официални проверки.2. Държавите-членки гарантират административното взаимодействие между съответните официални органи с цел получаване необходимата информация за правилното прилагане на настоящата директива, по-специално относно случаите, когато горски репродуктивен материал преминава от една държава-членка в друга.3. Доставчиците предоставят на официалните органи отчети, съдържащи подробна информация за всички пратки, както задържани, така и продадени.4. Не по-късно от 30 юни 2002 г. в съответствие с процедурата, определена в член 26, параграф 2, се разработват подробни правила за прилагането на параграф 2.5. Държавите-членки вземат всички мерки за гарантиране спазването на разпоредбите на настоящата директива, като правят съответните постъпки за извършване на официален контрол върху горски репродуктивен материал по време на производството от гледна точка на търговията.6. В сътрудничество с официалните органи на държавите-членки експерти от Комисията могат да извършват проверки на място, доколкото това е необходимо, за повсеместно прилагане на настоящата директива. По-специално те могат да проверяват дали горският репродуктивен материал съответства на изискванията на настоящата директива. Държавата-членка, на чиято територия се извършва проверката, оказва необходимото съдействие на експертите при изпълнението на задълженията им. Комисията информира държавите-членки за резултатите от проверките.Член 171. Държавите-членки гарантират, че горски репродуктивен материал, който е пуснат на пазара в съответствие с разпоредбите на настоящата директива, няма да се подлага на никакви търговски ограничения по отношение на неговите характеристики, изисквания за оглед и проверки, поставяне на етикети и запечатване, освен тези, посочени в настоящата директива.2. По молба на държавата-членка може да ѝ бъде разрешено съгласно процедурата, определена в член 26, параграф 3, да забранява търговията с определен репродуктивен материал на краен потребител за посяване или засаждане, отчасти или изцяло, на нейната територия.Такова разрешение се дава само ако има причини да се смята, че:а) използването на посочения репродуктивен материал поради неговия фенотип или генетични характеристики има неблагоприятен ефект върху горите, околната среда, генетичния ресурс или биологичното разнообразие в някои части или на цялата територия на държавата-членка, въз основа на:- данни за района на произход или произход на материала, или- резултати от опити или научни изследвания, проведени в съответните местности както извън, така и в рамките на Общността;б) въз основа на известни резултати от опити, научни изследвания или резултати от лесовъдната практика по отношение на оцеляването и развитието на посадъчен материал във връзка с морфологичните и физиологичните характеристики, използването на посочения репродуктивен материал поради неговите характеристики има неблагоприятен ефект върху горите, околната среда, генетичния ресурс или биологичното разнообразие в някои части или на цялата територия на държавата-членка.3. Подробни правила за прилагане на параграф 2 се разработват в съответствие с процедурата, определена в член 26, параграф 3.4. Без да се засяга параграф 1, държавите-членки, които вече прилагат разпоредбите на член 8 относно горски репродуктивен материал от категорията "идентифициран", могат да забраняват продажбите на такъв материал на краен потребител.Член 181. За да се отстранят всички временни трудности при доставки за краен потребител на горски репродуктивен материал, отговарящ на изискванията на настоящата директива, които могат да се появят в една или повече държави-членки и които не могат да се преодолеят в рамките на Общността, Комисията, по молба на поне една засегната държава-членка, в съответствие с процедурата, посочена в член 26, параграф 2, разрешава на една или повече държави-членки за определен от Комисията срок да одобряват за търговия горски репродуктивен материал от един или повече видове, който отговаря на по-малко строги изисквания.Когато се предприемат тези стъпки, върху етикетите и в документите на доставчика, изисквани съгласно член 14, параграф 1, се посочва, че съответният материал отговаря на по-малко строги изисквания.2. Може да бъдат изготвени подробни правила за прилагане на параграф 1 в съответствие с процедурата, посочена в член 26, параграф 2.Член 191. По предложение на Комисията Съветът решава с квалифицирано мнозинство дали горски репродуктивен материал, произведен в трети страни, предоставя същите гаранции по отношение на одобряването на базов източник и мерките при производството във връзка с търгуването му, каквито съществуват при горски репродуктивен материал, произведен в Общността при спазване разпоредбите на настоящата директива.2. Освен въпросите, които се посочват в параграф 1, Съветът определя също и видовете, типа на базовия източник и категориите на горския репродуктивен материал, заедно с района на произход, които могат да бъдат разрешени за търговия в рамките на Общността съгласно условията на параграф 1.3. Преди Съветът да вземе решението, посочено в параграф 1, на държавите-членки в съответствие с процедурата, определена в член 26, параграф 3, може да бъде разрешено да взимат такива решения. Това разрешение цели осигуряване на гаранции, че материалът, който се внася, във всяко отношение предоставя гаранции, еднакви с тези при горския репродуктивен материал, произведен в Общността в съответствие с настоящата директива. По-специално такъв вносен материал се придружава от сертификат за идентификация или друг официален сертификат, издаден от държавата на произход, и се предоставят данни от доставчика в третата страна, съдържащи подробностите относно всичките пратки, които се изнасят.Член 20По молба на държава-членка, в съответствие с процедурата, определена в член 26, параграф 3, Комисията може да освободи държавата-членка, частично или изцяло, от изпълнение на условията на настоящата директива по отношение на някои видове дървета, които не играят важна роля в лесовъдството в тази държава-членка, освен в случаите когато това противоречи на условията на член 17, параграф 1.Член 21С цел намиране по-добри алтернативи на някои от разпоредбите на настоящата директива, може да се вземе решение за провеждане на временни експерименти при определени условия на общностно равнище в съответствие с процедурата, посочена в член 26, параграф 3.Продължителността на такъв експеримент не надвишава седем години.В рамките на такива експерименти държавите-членки могат да бъдат освободени от някои задължения, посочени в настоящата директива. В каква степен се извършва такова освобождаване, се определя във връзка с условията, за които то се отнася.Член 22Горският репродуктивен материал отговаря, когато е приложимо, на съответните здравни изисквания за растенията, определени в Директива 77/93/ЕИО.Член 23Всички изменения в приложенията вследствие от научните и технически постижения се приемат съгласно процедурата, посочена в член 26, параграф 3.Член 24Мерките, необходими за прилагането на настоящата директива относно въпросите, съдържащи се в членовете, посочени по-долу, се приемат в съответствие с процедурата за управление, определена в член 26, параграф 2.- Членове 2, 10, 14, 16, 18, 27.Член 25Мерките по прилагане на настоящата директива по отношение на въпросите, които се съдържат в членовете, изброени по-долу, се приемат в съответствие с процедурата за управление, определена в член 26, параграф 3.- Членове 3, 4, 5, 6, 17, 19, 20, 21 и 23.Член 261. Комисията се подпомага от Постоянен комитет по семената (наричан по-нататък "Комитета").2. Когато се прави позоваване на настоящия параграф, се прилагат членове 4 и 7 от Решение 1999/468/ЕО.Срокът, установен в член 4, параграф 3 от Решение 1999/468/ЕО, се определя на един месец.3. Когато се прави позоваване на настоящия параграф, се прилагат членове 5 и 7 от Решение 1999/468/ЕО.Срокът, установен в член 5, параграф 6 от Решение 1999/468/ЕО, се определя на два месеца.4. Комитетът приема свои процедурен правилник.Член 271. За преходен период, не по-дълъг от 10 години, считано от 1 януари 2003 г., с цел одобряване на базов източник за производството на изпитван репродуктивен материал, който не е предмет на Директива 66/404/ЕИО, държавите-членки могат да използват резултатите от сравнителни тестове, които не отговарят на изискванията, посочени в приложение V.Тези тестове трябва да са започнали преди 1 януари 2003 г. и трябва да са доказали превъзходството на репродуктивния материал, получен от базов източник.2. За преходен период, не по-дълъг от 10 години, считано от 1 януари 2003 г., с цел одобряване на базов източник за производството на изпитван репродуктивен материал от всички видове и изкуствени хибриди, които са предмет на настоящата директива, държавите-членки могат да използват резултатите от тестовете за генетична оценка, които не отговарят на изискванията, определени в приложение V.Тези тестове трябва да са започнали преди 1 януари 2003 г. и да са доказали превъзходството на репродуктивния материал, получен от базов източник.3. При нови видове и изкуствени хибриди, които може да се добавят в приложение I по-късно, преходният период, посочен в параграфи 1 и 2, се определя в съответствие с процедурата, посочена в член 26, параграф 2.4. В съответствие с процедурата, посочена в член 26, параграф, 2 на държавите-членки може да се разреши използване на резултатите от сравнителните тестове и тестовете за генетична оценка след изтичането на преходния период.Член 281. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, от 1 януари 2003 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното си законодателство, които те приемат в областта, уредена с настоящата директива.3. На държавите-членки се разрешава да търгуват запасите си от горски репродуктивен материал, натрупани преди 1 януари 2003 г., до пълното им изчерпване.Член 29Директива 66/404/ЕИО и Директива 71/161/ЕИО се отменят, считано от 1 януари 2003 г.Директива 66/404/ЕИО не се отнася до Република Финландия и Кралство Швеция, а Директива 71/161/ЕИО не се отнася до Република Финландия.Позоваванията на отменените директиви се считат за позовавания на настоящата директива и се тълкуват съгласно таблицата на съответствието, дадена в приложение IХ.Член 30Настоящата директива влиза в сила в деня на публикуването ѝ в Официален вестник на Европейските общности.Член 31Адресати на настоящата директива са държавите-членки.Съставено в Брюксел на 22 декември 1999 година.За СъветаПредседателK. Hemilä[1] ОВ С 199, 14.7.1999 г., стр. 1.[2] Становище от 1 декември 1999 г. (все още непубликувано в Официален вестник).[3] ОВ С 329, 17.11.1999 г., стр. 15.[4] ОВ 125, 11.7.1966 г., стр. 2326/66. Директива, последно изменена с Акта за присъединяване от 1994 г.[5] ОВ L 87, 17.4.1971 г., стр. 14. Директива, последно изменена с Акта за присъединяване от 1994 г.[6] ОВ С 56, 26.2.1999 г., стр. 1.[7] ОВ L 26, 31.1.1977 г., стр. 20. Директива, последно изменена с Директива 1999/53/ЕО на Комисията (ОВ L 142, 5.6.1999 г., стр. 29).[8] ОВ L 117, 8.5.1990 г., стр. 15. Директива, последно изменена с Директива 97/35/ЕО на Комисията (ОВ L 169, 27.6.1997 г., стр. 72).[9] ОВ L 184, 17.7.1999 г., стр. 23.--------------------------------------------------19991222ПРИЛОЖЕНИЕ IСПИСЪК НА ДЪРВЕСНИТЕ ВИДОВЕ И НА ИЗКУСТВЕНИТЕ ХИБРИДИAbies alba Mill.Abies cephalonica Loud.Abies grandis Lindl.Abies pinsapo Boiss.Acer platanoides L.Acer pseudoplatanus L.Alnus glutinosa Gaertn.Alnus incana Moench.Betula pendula Roth.Betula pubescens Ehrh.Carpinus betulus L.Castanea sativa Mill.Cedrus atlantica Carr.Cedrus libani A. RichardFagus sylvatica L.Fraxinus angustifolia Vahl.Fraxinus excelsior L.Larix decidua Mill.Larix x eurolepis HenryLarix kaempferi Carr.Larix sibirica Ledeb.Picea abies Karst.Picea sitchensis Carr.Pinus brutia Ten.Pinus canariensis C. SmithPinus cembra L.Pinus contorta Loud.Pinus halepensis Mill.Pinus leucodermis AntoinePinus nigra ArnoldPinus pinaster Ait.Pinus pinea L.Pinus radiata D. DonPinus sylvestris L.Populus spp. and artificial hybrids between those speciesPrunus avium L.Pseudotsuga menziesii FrancoQuercus cerris L.Quercus ilex L.Quercus petraea Liebl.Quercus pubescens Willd.Quercus robur L.Quercus rubra L.Quercus suber L.Robinia pseudoacacia L.Tilia cordata Mill.Tilia platyphyllos Scop.--------------------------------------------------19991222ПРИЛОЖЕНИЕ IIМИНИМАЛНИ ИЗИСКВАНИЯ ЗА ОДОБРЕНИЕТО НА БАЗОВ ИЗТОЧНИК, ПРЕДНАЗНАЧЕН ЗА ПРОИЗВОДСТВОТО НА РЕПРОДУКТИВЕН МАТЕРИАЛ, КАТЕГОРИЗИРАН КАТО "ИДЕНТИФИЦИРАН"1. Базовият източник следва да се разглежда като източник на посевен материал или насаждение за семепроизводство от един-единствен район на произход. Необходимостта от официална проверка е по преценка на държавата-членка според всеки отделен случай, освен когато материалът е предназначен за специфична лесовъдна цел, в които случаи задължително се извършва официална проверка.2. Източникът на семе или насаждението за семепроизводство следва да отговарят на критериите, определени от държавите-членки.3. - Задължително трябва да са посочени районът на произход и местоположението, както и надморската височина или диапазонът на надморската височина на мястото, откъдето се взема репродуктивният материал.- Задължително се посочва дали базовият източник е:а) автохтонен или неавтохтонен, или произходът му е неизвестен, илиб) местен или не-местен, или произходът му е неизвестен.Когато базовият източник е неавтохтонен или не-местен, произходът трябва задължително да бъде посочен, ако е известен.--------------------------------------------------19991222ПРИЛОЖЕНИЕ IIIМИНИМАЛНИ ИЗИСКВАНИЯ ЗА ОДОБРЯВАНЕ НА БАЗОВИЯ ИЗТОЧНИК, ПРЕДНАЗНАЧЕН ЗА ПРОИЗВОДСТВОТО НА РЕПРОДУКТИВЕН МАТЕРИАЛ, КАТЕГОРИЗИРАН КАТО "СЕЛЕКЦИОНИРАН"Общо: Насаждението за семепроизводство се оценява по отношение на конкретното предназначение, за което е предвиден репродуктивният материал, като следва да се отдаде необходимата тежест на изисквания от 1 до 10 в зависимост от конкретното предназначение. Критериите за подбор се определят от държавата-членка, а предназначението се указва с националния регистър.1. Произход: На базата на доказателства за миналото, или по друг подходящ начин трябва задължително да бъде определено дали насаждението за семепроизводство е автохтонно/местно, неавтохтонно/не-местно или произходът му е неизвестен, или когато базовият източник е неавтохтонен/не-местен, произходът трябва задължително да бъде посочен, ако е известен.2. Изолация: Насаждението за семепроизводство трябва да е достатъчно отдалечено от лоши в селекционно отношение насаждения за семепроизводство от същия или близкородствен вид или разновидност, които могат да създават хибриди с този вид. Това изискване да се спазва особено стриктно, когато насажденията за семепроизводство около автохтонни/местни насаждения за семепроизводство са неавтохтонни/не-местни или с неизвестен произход.3. Ефективен размер на популациите: Насажденията за семепроизводство трябва да включват една или повече групи дървета, добре разпределени и достатъчно на брой, за да се осигури ефективно вътрепопулационно кръстосване. За да се избегнат неблагоприятните последици от близкородствено кръстосване, избраните насаждения за семепроизводство трябва да имат достатъчен брой и гъстота на дърветата върху дадена площ.4. Възраст и развитие: Насажденията за семепроизводство трябва да се състоят от дървета, чиято възраст или етап на развитие позволяват поставените за подбора критерии да бъдат ясно оценени.5. Еднородност: Насаждението за семепроизводство трябва да притежава нормална степен на вариабилност по отношение фенотипната проява на признаците. При необходимост част от нежеланите дървета трябва да се изважда от състава при извеждане на селекционните сечи.6. Адаптивност: Трябва да са налице ясни доказателства за адаптивността спрямо преобладаващите в района на произход екологични условия.7. Здравословно състояние и устойчивост: Като цяло насажденията за семепроизводство от дървета трябва да са без нападения от болести и насекомни вредители и трябва да проявяват устойчивост към неблагоприятни климатични и местни условия, с изключение на увреждането от замърсяване на околната среда.8. Производителност: Показателите за производителността на селекционираните насаждения за семепроизводство трябва да превишават възприетите средни показатели за насаждения, растящи при сходни екологични условия и начин на стопанисване.9. Качество на дървесината: Качествата на дървесината, включително смолопродуктивността на дърветата, задължително се взимат под внимание, а понякога могат да бъдат решаващи критерии при селекцията.10. Форма или хабитус: Дърветата в насажденията за семепроизводство трябва задължително да имат особено добри фенотипни характеристики, най-вече добра правостъбленост и пълнодървесност, благоприятен хабитус на разклоняване, малък диаметър на клоните и добра самоокастреност. В допълнение към това процентният дял на вилужните дървета и стъблата с витораслост трябва да е нисък.--------------------------------------------------19991222ПРИЛОЖЕНИЕ IVМИНИМАЛНИ ИЗИСКВАНИЯ ЗА ОДОБРЕНИЕТО НА БАЗОВ ИЗТОЧНИК, ПРЕДНАЗНАЧЕН ЗА ПРОИЗВОДСТВОТО НА РЕПРОДУКТИВЕН МАТЕРИАЛ, КАТЕГОРИЗИРАН КАТО "ОКАЧЕСТВЕН"1. Семепроизводствена градинаа) Видът на градините, тяхното предназначение, начинът на кръстосване, местоположението от гледна точка на изолацията и условията на средата, броят на използваните клонове и схемата за тяхното разположение в градината, както и всички промени в тях, подлежат на одобрение и регистрация от официалния орган.б) Клоновете или семействата на съставящите видове следва да бъдат селекционирани според определящите ги белези, като се обръща специално внимание на изискванията, посочени в точки 4, 6, 7, 8, 9 и 10 от приложение III.в) Присадките от отделните клонове или фиданките от различните фамилии се засаждат по определена схема, одобрена официалния орган, която позволява тяхното идентифициране.г) Прореждането в семепроизводствените градини се описва заедно с критериите за селекция, които се използват и които са одобрени и регистрирани от официалния орган.д) Семепроизводствените градини се управляват, а семената се събират по начин, който да осигурява постигането на целите, за които е предназначена градината. Когато семепроизводствената градина е предназначена за производството на изкуствени хибридни сортове, процентното съдържание на хибридните сортове в репродуктивния материал трябва да бъде определено с помощта на контролно изпитване.2. Родители на фамилия/иа) Родителите на фамилия се селекционират по фенотипни признаци и генетична характеристика, като се отделя особено внимание на изискванията, посочени в точки 4, 6, 7, 8, 9 и 10 от приложение III, или се селекционират според тяхната комбинативна способност.б) Целта, начинът на кръстосване, метод за опрашване, компоненти, изолация и местоположение, и всички съществени промени в изброените дотук параметри трябва задължително да бъдат одобрени и регистрирани от официалния орган.в) Идентичността, броят и процентното съотношение на родителите в едно наборно съчетание трябва задължително да бъдат одобрени и регистрирани от официалния орган.г) Когато се касае за родители, предназначени за производството на изкуствен хибриден сорт, процентната стойност на хибридите в репродуктивния материал трябва да бъде определена с тест за проверка.3. Клоновеа) Клоновете трябва да могат да бъдат идентифицирани по ясни фенотипни признаци, които са одобрени и регистрирани от официалния орган.б) Оценката и окачествяването на отделните клонове следва да бъде установена от опит, или да бъде доказана с достатъчно продължително експериментиране.в) Първоначалните индивиди, използвани за получаване на клоновете, следва да бъдат селекционирани по определящите им белези, като се обръща специално внимание на изискванията, посочени в точки 4, 6, 7, 8, 9 и 10 от приложение III.г) Одобрението е ограничено от държавата-членка за максимален брой години или максимален брой групи индивиди, получени от първоначалните индивиди.4. Клонови колекцииа) Наборът от клонове следва да отговарят на изискванията, посочени в точки 3 а), 3 б) и 3 в).б) Идентичността, броят и процентното съотношение на съставните клонове в един набор, както и методът на селекциониране и основната подложка, трябва задължително да бъдат одобрени и регистрирани от официалния орган. Всеки набор трябва да включва достатъчно генетично многообразие.в) Одобрението следва да бъде ограничено от държавата-членка до максималната възраст или максимален брой на индивидите, получени от първоначалните индивиди.--------------------------------------------------19991222ПРИЛОЖЕНИЕ VМИНИМАЛНИ ИЗИСКВАНИЯ ЗА ОДОБРЕНИЕТО НА БАЗОВ ИЗТОЧНИК, ПРЕДНАЗНАЧЕН ЗА ПРОИЗВОДСТВОТО НА РЕПРОДУКТИВЕН МАТЕРИАЛ, КАТЕГОРИЗИРАН КАТО "ИЗПИТВАН"1. ИЗИСКВАНИЯ ЗА ВСИЧКИ ИЗПИТВАНИЯа) ОбщиБазовият източник трябва задължително да отговаря на съответните изисквания, посочени в приложение III или IV.Опитите, определени за одобрението на базовия източник, трябва да бъдат подготвени, разписани, проведени и резултатите от тях да бъдат интерпретирани съобразно международно признати процедури. При сравнително изпитване репродуктивният материал, който се изпитва, трябва да бъде съпоставян с един или за предпочитане с няколко одобрени или предварително избрани еталона.б) Признаци, по които се извършва оценка на опититеi) Изпитването се подготвя с цел оценка на определени отличителни признаци и те трябва да бъдат посочени за всеки отделен тест.ii) Тежестта при оценката се дава на значими фактори като адаптивност, растеж, биотични и абиотични фактори. Освен това се оценяват и други фактори, които се смятат за важни от гледна точка на предвиденото конкретно предназначение, като те се оценяват спрямо екологичните условия в района, в който се провежда тестът.в) ДокументацияДокументите трябва да описват изпитваните обекти, включително местоположението им, климата, почвата, миналите употреби, създаването им, управлението и евентуални настъпили увреждания в резултат от абиотични/биотични фактори, и те трябва да бъдат предоставени на разположение на официалния орган. Възрастта на материала и резултатите, получени по време на извършване на оценката, трябва да бъдат документирани от официалния орган.г) Залагане на опититеi) Всички проби от репродуктивния материал се взимат и залагат чрез посев или засаждане, и се стопанисват по един и същи начин, доколкото позволява видът на посадъчния материал.ii) Всеки опит трябва да съдържа достатъчно количество растения за получаване на достоверни данни след статистическа обработка на получените от измерването материали, за да се извърши оценка на отличителните признаци на всеки изследван компонент.д) Анализ и валидност на резултатитеi) Данните от опитите се обработват по общоприетите международни статистически методи, а резултатите се представят за всеки изследван признак.ii) Осигурява се свободен достъп до използваната при изпитването методология и подробните резултати.iii) Трябва да се декларира районът на предполагаемата адаптация в страната, в която е извършено изпитването, и отличителните признаци, които биха могли да ограничат очакваните ползи.iv) Когато резултатите от опита покажат, че репродуктивният материал не притежава поне отличителните признаци:- на базовия източник или- на устойчивост към вредители от икономическо значение, подобна на тази на базовия източник,той не се използва.2. ИЗИСКВАНИЯ ЗА ГЕНЕТИЧНА ОЦЕНКА НА КОМПОНЕНТИТЕ НА БАЗОВИЯ ИЗТОЧНИКа) Генетична оценка може да се прави на компонентите на следния базов източник: семепроизводствени градини, родители на фамилия (фамилии), клонове или клонови колекции.б) ДокументацияЗа одобрението на базовия източник се изисква следната допълнителна документация:i) характеристика на произхода и родословието на оценяваните компоненти;ii) метод на кръстосване, прилаган при производството на репродуктивен материал, използван при изпитването за оценка.в) Процедури за изпитванеЗадължително трябва да бъдат изпълнени следните изисквания:i) оценката на генетичната стойност на всеки компонент трябва да се извърши на две или повече места, като поне в един от случаите условията на месторастене трябва да са близки до предполагаемото използване на репродуктивния материал;ii) преценката на превъзходството на репродуктивния материал се извършва въз основа на тези генетични стойности и специфичния метод на кръстосване;iii) изпитванията за оценка и за генетическата преценка подлежат на одобряване от официалния орган.г) Тълкуванеi) Оцененото превъзходството на репродуктивния материал ще се преценява отново по отношение на отличителен признак или набор от признаци в сравнение с популацията, определена за еталон.ii) Изрично се посочва дали оценената генетична стойност на репродуктивния материал отстъпва по някой важен признак на популацията, определена за еталон.3. ИЗИСКВАНИЯ ЗА СРАВНИТЕЛНИТЕ ИЗПИТВАНИЯ НА РЕПРОДУКТИВНИЯ МАТЕРИАЛa) Вземане на проби от репродуктивния материалi) Пробата от репродуктивен материал за сравнителни изпитвания трябва да е представителна за репродуктивния материал, получен от базовия източник, подлежащ на одобряване.ii) Репродуктивният материал за сравнителни изпитвания, произведен по полов път, трябва да е:- събран в годините на добър цъфтеж и добра плодова и семенна реколта; допуска се изкуствено опрашване,- събран по начин, осигуряващ представителност на получените проби.б) Еталониi) Качествата на еталоните, използвани в изпитването за сравнителни цели, трябва по възможност да са известни от доста време в района, където се провежда изпитването; еталоните трябва да са с доказани полезни за лесовъдската практика качества в момента на започване на изпитването, вкл. и за екологическите условия, за които се очаква издаване на сертификат; еталоните трябва да са взети, доколкото е възможно, от насаждения за семепроизводство, избрани по критериите, определени в приложение III, или от базов източник, одобрен за производство на материали за изпитване.ii) При сравнителни тестове на изкуствени хибриди към еталоните по възможност трябва да се включат и двата родителски индивида.iii) Когато е възможно, трябва да се използват няколко еталона; при оправдана целесъобразност еталоните могат да се заместят от най-подходящия от материала, който се изпитва, или средната величина на компонентите на теста.iv) Едни и същи еталони се използват във всички изпитвания в най-широк възможен спектър на условията по места.в) Тълкуванеi) Статистически значимото превъзходство в сравнение с еталоните трябва да е доказано при поне един важен отличителен признак.ii) Изрично се отбелязва, ако някои важни от екологическа или икономическа гледна точка признаци дават значително по-лоши резултати от тези на еталоните и въздействието им следва да се компенсира от благоприятните признаци.4. УСЛОВНО ОДОБРЕНИЕПредварителната оценка на резултатите от изпитвания в ранен стадий може да послужи като основа за условно одобрение на източника за репродуктивни материали. Искания за признаване на превъзходство въз основа на ранни оценки се извършват максимум след 10 години.5. РАННИ ИЗПИТВАНИЯТестовете, извършени в разсадници, оранжерии и лаборатории могат да се приемат от официалния орган за условно или за окончателно одобрение, ако може да се докаже, че е налице тясна корелация между оценените характерни черти и отличителни признаци, които обикновено се оценяват в тестове на първи етап. Други изпитвани признаци трябва да отговарят на изискванията, посочени в параграф 3.--------------------------------------------------19991222ПРИЛОЖЕНИЕ VIКАТЕГОРИИ, ПОД КОИТО МОЖЕ ДА СЕ ТЪРГУВА РЕПРОДУКТИВЕН МАТЕРИАЛ ОТ РАЗЛИЧНИ ВИДОВЕ БАЗОВ ИЗТОЧНИКВид базов източник | Категория на горския репродуктивен материал (цвят на етикета, когато се използва цветен етикет или документ) |Идентифициран източник (жълт) | Селекциониран (зелен) | Окачествен (розов) | Изпитван (син) |Източник на посевен материал | x | | | |Насаждение | x | x | | x |Семепроизводствена градина | | | x | x |Родители на фамилия/и | | | x | x |Клон | | | x | x |Клонова колекция | | | x | x |--------------------------------------------------19991222ПРИЛОЖЕНИЕ VIIЧАСТ АИзисквания, които следва да бъдат спазени за плодови и семенни партиди от видовете, изброени в приложение I1. Плодовите и семенни партиди от видовете, изброени в приложение I, не могат да се предлагат на пазара, освен ако плодовата или семенна партида е достигнала минимално равнище на видова чистота 99 %.2. Независимо от разпоредбите на точка 1, когато се касае за близки видове от изброените в приложение I, с изключение на изкуствени хибридни сортове, видовата чистота на плодовата или семенна партида следва да се цитира, ако не достига 99 %.ЧАСТ БИзисквания, които следва да бъдат спазени за части от растения от видовете и изкуствените хибридни сортове, изброени в приложение IЧастите от растения от видовете и изкуствените хибридни сортове, изброени в приложение I, следва да бъдат с добро търговско качество. Задоволителното пазарно качество се определя, като се посочат общите характеристики, здравното състояние и съответният размер. Когато се касае за вида Populus spp., може да се посочи, че са спазени и допълнителните изисквания, определени в част В.ЧАСТ ВИзисквания за външни стандарти за качество за вида Populus spp., размножен чрез стъблени резници или фиданки1. Стъблени резнициа) Стъблените резници не са с добро търговско качество, когато е налице един от следните дефекти:i) дървесината им е на възраст над две години;ii) имат по-малко от две добре оформени пъпки;iii) засегнати са от некроза или проявяват признаци на повреди от болестотворни организми;iv) показват признаци на изсушаване, прегряване, мухъл или гниене.б) Минимални размери на стъблените резници:- минимална дължина: 20 cm,минимален горен диаметър: | Клас ЕС 1: 8 mm |Клас ЕС 2: 10 mm. |2. Фиданкиа) Фиданките не са с добро търговско качество, когато е налице един от следните дефекти:- дървесината им е на възраст над три години,- имат по-малко от пет добре оформени пъпки,- засегнати са от некроза или проявяват признаци на повреди от болестотворни организми,- показват признаци на изсушаване, прегряване, мухъл или гниене,- имат наранявания, различни от нарезите от подкастрянето,- имат няколко разклонения,- имат силно изразена витораслост на стъблото.б) Класове фиданкиКлас | Минимален диаметър (mm) при средата на фиданката | Минимална височина (m) |Несредиземноморски райониN1 | 6 | 1,5 |N2 | 15 | 3,00 |Средиземноморски райониS1 | 25 | 3,00 |S2 | 30 | 4,00 |ЧАСТ ГИзисквания, на които трябва да отговаря посадъчният материал от видовете и изкуствените хибриди, изброени в приложение IПосадъчният материал трябва да бъде с добро търговско качество. Доброто търговско качество ще бъде определяно по отношение на общи характеристики, здравословно състояние, жизненост и физиологично качество.ЧАСТ ДИзисквания, на които трябва да отговаря посадъчният материал, за да може да бъде търгуван и доставян до краен потребител в региони със средиземноморски климатПосадъчният материал не се търгува, освен когато 95 % от всяка партида е с добро търговско качество.1. Посадъчният материал не е със добро търговско качество, когато е налице един от следните дефекти:а) повреди, различни от подрязване или повреди в резултат на транспортирането им;б) липса на пъпки, способни да формират леторасъл;в) многобройни разклонения;г) деформирана коренова система;д) признаци от изсушаване, прегряване, мухъл, гниене и повреди от болестотворни организмие) растенията не са с пропорционални размери.2. Размер на растенията:Вид | Максимална възраст (години) | Минимална височина (cm) | Максимална височина (cm) | Минимален диаметър на яката на корена (mm) |Pinus halepensis | 1 | 8 | 25 | 2 |2 | 12 | 40 | 3 |Pinus leucodermis | 1 | 8 | 25 | 2 |2 | 10 | 35 | 3 |Pinus nigra | 1 | 8 | 15 | 2 |2 | 10 | 20 | 3 |Pinus pinaster | 1 | 7 | 30 | 2 |2 | 15 | 45 | 3 |Pinus pinea | 1 | 10 | 30 | 3 |2 | 15 | 40 | 4 |Quercus ilex | 1 | 8 | 30 | 2 |2 | 15 | 50 | 3 |Quercus suber | 1 | 13 | 60 | 3 |3. Размер на съда, когато се използваВид | Минимален обем на съда (cm3) |Pinus pinaster | 120 |Други видове | 200 |--------------------------------------------------19991222ПРИЛОЖЕНИЕ VIII+++++ TIFF ++++++++++ TIFF ++++++++++ TIFF +++++--------------------------------------------------19991222ПРИЛОЖЕНИЕ IXТАБЛИЦА НА СЪОТВЕТСТВИЕТОА.Директива 66/404/ЕИО | Настоящата директива |Член 1 | Член 1 |Член 3 | Член 2 |Членове 2, 16 и 16б | Член 3 |Членове 5, 5б и 5г | Член 4 |— | Член 5 |Член 4 | Член 6 |— | Член 7 |— | Член 8 |Член 5a | Член 9 |Член 6 | Член 10 |Член 13a | Член 11 |— | Член 12 |Член 8 | Член 13 |Член 9 | Член 14 |Член 10 | Член 15 |Член 11 | Член 16 |Член 13 | Член 17 |Член 15 | Член 18 |Член 14 | Член 19 |— | Член 20 |— | Член 21 |— | Член 22 |Член 16a | Член 23 |— | Член 24 |— | Член 25 |Член 17 | Член 26 |Член 5 д | Член 27 |Член 18 | Член 28 |— | Член 29 |— | Член 30 |Член 19 | Член 31 |Член 2 | Приложение I |— | Приложение II |Приложение I | Приложение III |— | Приложение IV |Приложение II | Приложение V |— | Приложение VI |— | Приложение VII |Приложение III (част) | Приложение VIII |— | Приложение IX |Б.Директива 71/161/ЕИО | Настоящата директива |Член 1 | Член 1 |Член 4 | Член 2 |Член 3, параграф 2, членове 16 и 17 | Член 3 |— | Член 4 |— | Член 5 |Член 5, член 6, параграф 1 и член 8 | Член 6 |— | Член 7 |— | Член 8 |— | Член 9 |— | Член 10 |— | Член 11 |— | Член 12 |— | Член 13 |Членове 10 и 11 | Член 14 |— | Член 15 |Член 12 | Член 16 |Член 14 | Член 17 |Член 15 | Член 18 |— | Член 19 |— | Член 20 |— | Член 21 |— | Член 22 |Член 9 | Член 23 |— | Член 24 |— | Член 25 |Член 18 | Член 26 |— | Член 27 |Член 19 | Член 28 |— | Член 29 |— | Член 30 |Член 20 | Член 31 |Член 2 | Приложение I |— | Приложение II |— | Приложение III |— | Приложение IV |— | Приложение V |— | Приложение VI |Приложения 2 и 3 | Приложение VII |— | Приложение VIII |— | Приложение IX |--------------------------------------------------